'ଦଶମୀ'  ଚନ୍ଦ୍ରପକ୍ଷର ଦଶମ ଦିବସ - ଚନ୍ଦ୍ରର ଦଶମ କଳାର ହ୍ରାସ ବା ବୃଦ୍ଧିଜନିତ ତିଥି । ନବମୀର ପରବର୍ତ୍ତୀ ଓ ଏକାଦଶୀର ପୂର୍ବବର୍ତ୍ତୀ ତିଥି । କୃଷ୍ଣ ପକ୍ଷର ଦଶମୀକୁ କୃଷ୍ଣା ଦଶମୀ ଓ ଶୁକ୍ଳ ପକ୍ଷର ଦଶମୀକୁ ଶୁକ୍ଳା ଦଶମୀ କୁହାଯାଇଥାଏ । ପର୍ବପର୍ବାଣି ଶୁକ୍ଳ ଦଶମୀ ଗୁରୁବାର ଦିନ ପଡ଼ିଲେ ସୁଦଶା ବ୍ରତ ପାଳନ କରାଯାଏ । ପୌଷ ଶୁକ୍ଳ ଦଶମୀ: ଶାମ୍ବ ଦଶମୀ :  (ସମ୍ବର ଦଶମୀ, ଶାମ୍ବରୀ ଦଶମୀ; ସୂର୍ଯ୍ୟପୂଜା) ଫାଲ୍‌ଗୁନ ଶୁକ୍ଳ ଦଶମୀ: ଫଗୁ ଦଶମୀ  (ଦୋଳଯାତ୍ରାର ଆରମ୍ଭ ଦିନ) ଆଶ୍ୱିନ ଶୁକ୍ଳ ଦଶମୀ: ବିଜୟା ଦଶମୀ  (ଦଶହରା) ଆଷାଢ଼ ଶୁକ୍ଳ ଦଶମୀ: ବାହୁଡ଼ା ଦଶମୀ  ଏ ଦିନ ଶ୍ରୀଜଗନ୍ନାଥ ମହାପ୍ରଭୁ ରଥରେ ଗୁଣ୍ଡିଚା ଘରୁ ବଡ଼ ଦେଉଳକୁ ଫେରନ୍ତି । ଜ୍ୟୈଷ୍ଠ ଶୁକ୍ଳ ଦଶମୀ: ଗଙ୍ଗା ଦଶହରା  ଏ ଦିନ ଗଙ୍ଗାଙ୍କ ଜନ୍ମଦିବସ ଅର୍ଥାତ୍ ଗଙ୍ଗା ପୃଥିବୀରେ ଅବତରଣ କରିଥିଲେ । ଏ ଦିନ ଗଙ୍ଗାସ୍ନାନ ବିଶେଷ ପାପନାଶକ ।